CELEX: 62015TN0441
Language: fi
Date: 2015-07-31 00:00:00
Title: Asia T-441/15: Kanne 31.7.2015 – European Dynamics Luxembourg ym. v. Euroopan lääkevirasto

5.10.2015   
            
            
               FI
            
            
               Euroopan unionin virallinen lehti
            
            
               C 328/26
            
         Kanne 31.7.2015 – European Dynamics Luxembourg ym. v. Euroopan lääkevirasto
   (Asia T-441/15)
   (2015/C 328/24)
   Oikeudenkäyntikieli: kreikka
   
      Asianosaiset
   
   
      Kantajat: European Dynamics Luxembourg SA (Luxemburg, Luxemburg), Evropaiki Dinamiki – Proigmena Sistimata Tilepikinonion Pliroforikis kai Tilematikis AE (Αteena, Kreikka), European Dynamics Belgium SA (Βryssel, Βelgia) (edustajinaan asianajajat I. Ambazis ja M. Sfyri)
   
      Vastaaja: Euroopan lääkevirasto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan lääkeviraston (EMA) päätöksen, joka oli annettu tiedoksi kantajille IT-voimavarajohtajan 4.6.2015 lähettämällä sähköpostilla jossa EMA hylkäsi kaksi kantajien puitejärjestelyyn EMA/2012/10/ICT liittyvän palveluita koskevan osallistumispyyntölomakkeen (Request Form for Services) nro SC001 suhteen ehdottamista ehdokkaista
            
         
               —
            
            
               velvoittamaan EMA:n maksamaan menetetystä mahdollisuudesta tehdä yksittäisiä hankkeen hallinnointisopimuksia palveluita koskevan osallistumispyyntölomakkeen (Request Form for Services) nro SC001 perusteella kantajille korvausta, jonka määräksi kantajat arvioivat ex æquo et bono (kohtuuden mukaan) kahdeksantuhatta euroa (8  000 euroa) tuomion antamispäivästä laskettavine korkoineen, tai jonkun muun, yleisen tuomioistuimen asianmukaiseksi katsoman määrän ja
            
         
               —
            
            
               velvoittamaan EMA:n korvaamaan kaikki kantajien oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajien mielestä riidanalainen päätös olisi kumottava SEUT 263 artiklan perusteella, koska siinä loukataan suhteellisuusperiaatetta, jota sovelletaan julkisiin hankintoihin. Riidanalaisessa päätöksessä hylättiin kantajien ehdokkaat PRINCE2- metodologiaa koskevan todistuksen puuttumisen takia, joka on edellytys, joka ei ole tähän soveltuva eikä tarpeen ja jolla loukataan tästä syystä suhteellisuusperiaatetta julkisissa hankinnoissa.
   EMA on loukannut näin ollen selvästi erityistä oikeussääntöä (varainhoitoasetuksen 102 artiklan 1 kohta), jossa annetaan oikeuksia yksityisille, ja aiheuttanut kantajille vahinkoa, sillä ne menettivät mahdollisuuden tehdä yksittäisiä hankkeen hallinnointisopimuksia, ja täten, edellytykset, jotka vaaditaan korvauksen maksamiseen kantajille, täyttyvät.